Na temelju članka 95. stavka 4. Zakona o službenicima i namještenicima u lokalnoj i područnoj (regionalnoj) samoupravi („NN“ broj 86/08, 61/11,4/18,96/18,112/19) i članka 26. Statuta općine Garčin, („Službeno glasilo Općine Garčin“ broj 4/2021), općinsko vijeće Općine Garčin je na 3.sjednici održanoj 28. kolovoza 2025.g. donijelo

**ODLUKU**

**o kriterijima i načinu ocjenjivanja službenika i namještenika u upravnim tijelima Općine Garčin**

1. **UVODNE ODREDBE**

**Članak 1.**

Ovom Odlukom utvrđuju se kriteriji za ocjenjivanje pročelnika , službenika i namještenika Općine Garčin i način provođenja ocjenjivanja.

Izrazi koji se koriste u ovoj Odluci, a imaju rodno značenje, odnose se jednako na muški i na ženski rod.

1. **KRITERIJI OCJENJIVANJA SLUŽBENIKA U NAMJEŠTENIKA**

**Članak 2.**

Ocjena pročelnika i službenika Općine Garčin temelji se na stručnom znanju iskazanom u obavljanju poslova, učinkovitosti i kvaliteti rada te poštivanju službene dužnosti.

Stručno znanje pročelnika, službenika i namještenika Općine Garčin ocjenjuje se prema slijedećim kriterijima:

1. Praćenje zakonskih i podzakonskih propisa iz područja rada
2. Poznavanje zakonskih i podzakonskih propisa
3. Odnos prema novima znanjima, procesima i metodologiji rada

Namještenici se ne ocjenjuju prema kriterijima iz stavka 2. ovog članka.

Učinkovitost i kvaliteta rada pročelnika, službenika i namještenika Općine Garčin ocjenjuje se prema slijedećim kriterijima:

1. Samostalnost u obavljanju radnih zadataka
2. Suradnja i timski rad
3. Pravovremenost u obavljanju postavljenih zadataka
4. Kvaliteta obavljenih radnih zadataka
5. Kreativnost u obavljanju postavljenih zadataka

Poštivanje službene dužnosti pročelnika, službenika i namještenika Općine Garčin ocjenjuje se prema slijedećim kriterijima:

1. Odnos prema načelniku
2. Odnos prema nadređenom službeniku
3. Odnos prema kolegama na radnom mjestu
4. Odnos prema strankama
5. Radna disciplina
6. Poštivanje radnog vremena
7. **NAČIN PROVEDBE OCJENJIVANJA SLUŽBENIKA I NAMJEŠTENIKA**

**Članak 3.**

Ocjenjivanje pročelnika, službenika i namještenika obavlja se na Obrascu za ocjenjivanje službenika i namještenika Općine Garčin (dalje: Obrazac).

Obrazac se sastoji od općih podataka o pročelniku i službeniku, ocjene obavljanja službenih zadataka, prosječne ocjene, godišnje ocjene te datuma i potpisa načelnika i ocjenjivanog pročelnika ili službenika.

Obrazac je tiskan uz ovu Odluku i čini njezin sastavni dio.

**Članak 4.**

Godišnja ocjena pročelnika, službenika i namještenika utvrđuje se na način da se pročelnik, službenik i namještenika na Obrascu ocjeni za svaku kriterij iz članka 2. ove Odluke jednom od slijedećih ocjena:

Ne zadovoljava (1)

Zadovoljava (2)

Dobar (3)

Vrlo dobar (4)

Odličan (5)

Potom se izračunava prosječna ocjena svih predloženih kriterija iz članka 2. ove Odluke te se za prosječnu ocjenu od:

1. 4,5-5,0 pročelnik, službenik i namještenik ocjenjuju godišnjom ocjenom „odličan“
2. 3,5-4,4 pročelnik, službenik i namještenik ocjenjuju godišnjom ocjenom „vrlo dobar“
3. 2,5-3,4 pročelnik, službenik i namještenik ocjenjuju godišnjom ocjenom „dobar“
4. 2,0-2,4 pročelnik, službenik i namještenik ocjenjuju godišnjom ocjenom

„ne zadovoljava“.

Godišnja ocjena upisuje se u Obrazac.

O godišnjoj ocjeni za pročelnike Rješenje donosi Načelnik.

O godišnjoj ocjeni za službenike i namještenike Rješenje donosi Pročelnik.

Službenici se ocjenjuju svake godine do 31. ožujka za prethodnu kalendarsku godinu.

Ne ocjenjuju se službenici primljeni na određeno radno vrijeme, te službenici koji su u prethodnoj kalendarskoj godini radili manje od 6 mjeseci.

Rješenje o godišnjoj ocjeni i preslika Obrasca dostavljaju se pročelniku, službeniku i namješteniku.

Rješenje o godišnjoj ocjeni, Obrazac te rješenje o žalbi unosi se u osobni očevidnik pročelnika, službenika i namještenika.

Rješenje o godišnjoj ocjeni se ože donijeti i kada pročelnik, službenik i namještenik odbije potpisati Obrazac.

**Članak 6.**

Protiv rješenja načelnika o godišnjoj ocjeni za pročelnika ne može se izjaviti žalba, ali se može pokrenuti upravni spor u roku od 30 dana od dana dostave rješenja o godišnjoj ocjeni.

Protiv rješenja pročelnika o godišnjoj ocjeni službenika i namještenika može se izjaviti žalba načelniku u roku od 30 dana.

1. **ZAVRŠNE ODREDBE**

**Članak 7.**

Ova Odluka stupa na snagu osmog dana od dana objave na služenoj stranici Općine Garčin.

OPĆINA GARČIN

OPĆINSKO VIJEĆE

Predsjednik općinskog vijeća

Željko Norac

KLASA: 024-01/25-01/

URBROJ: 2178-6-01-25-2

Stupnik, 28. kolovoz 2025.

|  |
| --- |
| **grb_hrvatske**  **REPUBLIKA HRVATSKA** |
|
| **BRODSKO-POSAVSKA ŽUPANIJA** |
| **OPĆINA GARČIN**    **OBRAZAC ZA OCJENJIVANJE PROČELNIKA, SLUŽBENIKA I NAMJEŠTENIKA**   1. **OPĆI PODACI O PROČELNIKU, SLUŽBENIKU/NAMJEŠTNIKU** 2. **Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 3. **Radno mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   **Ocjena službenika za \_\_\_\_\_\_\_\_. godinu**   1. **OCJENA OBAVLJANJA SLUŽBENIH ZADATAKA** |



Prosječna ocjena:

Godišnja ocjena:

pročelnik/službenik/namještenik Općinski načelnik/pročelnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |
|